1. **POMOĆ ZA KUPNJU ŠKOLSKIH UDŽBENIKA**

Učenici koji su prošle školske godine (2016./2017.) ostvarili pravo na pomoć za kupnju školskih udžbenika **NE PODNOSE** ponovo zahtjev. Djelatnici Odsjeka za socijalnu skrb i zdravstvenu zaštitu Grada Splita utvrdit će po službenoj dužnosti postojanje uvjeta za nastavak navedenog prava.

Zahtjev s potrebnom dokumentacijom roditelji/staratelji podnose samo za:

* učenike 1. razreda školske godine 2017./2018.,
* učenike koji pravo na pomoć za kupnju školskih udžbenika do sada nisu ostvarili a stekli su tražene uvjete.

Odluka o socijalnoj skrbi („Službeni glasnik Grada Splita“ broj 26/16)

Članak 13.

1. Pravo na pomoć za kupnju školskih udžbenika (u daljnjem tekstu: novčani bon), uz uvjet da jedan roditelj/skrbnik/udomitelj ima prebivalište na području Grada Splita imaju slijedeće kategorije učenika osnovnih škola:

* učenici iz obitelji čiji prihod po članu ne prelazi 1000,00 kuna mjesečno,
* učenici iz obitelji u kojoj su oba roditelja/skrbnik/udomitelji nezaposleni,
* učenici iz obitelji s troje i više djece pod uvjetom da primaju dječji doplatak.

1. Iznosi novčanih bonova su:

* 600,00 kuna po učeniku I – IV razreda osnovne škole,
* 700,00 kuna po učeniku V – VIII razreda osnovne škole.

1. Zahtjev s potrebnom dokumentacijom kojom se dokazuje ispunjavanje uvjeta iz stavka 1. ovog članka roditelji/skrbnik/udomitelj učenika mogu:

* dostaviti osnovnoj školi koja zahtjev s dokumentacijom prosljeđuje Upravnom tijelu,
* poslati poštom Upravnom tijelu,
* osobno donijeti u centralnu pisarnicu Grada Splita.

1. Popisi učenika koji ostvare novčani bon dostavljaju se osnovnim školama, gdje se obavlja i podjela bonova.
2. Novčani bon se ne odobrava učenicima koji su pravo na pomoć za nabavku udžbenika ostvarili po nekoj drugoj osnovi.
3. **BESPLATNE MARENDE UČENIKA**

Učenici koji su prošle školske godine (2016./2017.) ostvarili pravo na besplatnu marendu **NE PODNOSE** ponovo zahtjev. Djelatnici Odsjeka za socijalnu skrb i zdravstvenu zaštitu Grada Splita utvrdit će po službenoj dužnosti postojanje uvjeta za nastavak navedenog prava.

Zahtjev s potrebnom dokumentacijom roditelji/staratelji podnose samo za:

* učenike 1. razreda školske godine 2017./2018.,
* učenike koji pravo na besplatnu marendu do sada nisu ostvarili a stekli su tražene uvjete.

Odluka o socijalnoj skrbi („Službeni glasnik Grada Splita“ broj 26/16)

Članak 11.

1. Pravo na besplatnu marendu u osnovnoj školi može ostvariti učenik ako jedan roditelj/skrbnik/udomitelj ima prebivalište na području Grada Splita uz jedan od dodatnih uvjeta:

* dijete čija obitelj ima rješenje Centra o priznatom pravu na ZMN,
* dijete hrvatskog ratnog vojnog invalida ili mirnodopskog vojnog invalida ili civilnog invalida rata s utvrđenim stupnjem invaliditeta od 70% i većim,
* dijete samohranog roditelja sukladno određenju pojma iz ove Odluke,
* dijete iz obitelji s troje i više djece pod uvjetom da prima dječji doplatak,
* dijete iz obitelji u kojoj su oba roditelja/skrbnici nezaposleni,
* dijete sa teškoćama u razvoju sukladno određenju pojma iz ove Odluke.

1. Pravo na besplatnu školsku marendu može ostvariti i učenik koji je rješenjem Centra smješten u udomiteljsku obitelj ili socijalnu ustanovu.
2. Zahtjev s potrebnom dokumentacijom kojom se dokazuje ispunjavanje uvjeta iz stavaka 1. i 2. ovog članka roditelji/skrbnik/udomitelj učenika mogu:

- dostaviti odgojno obrazovnoj ustanovi koja zahtjev s dokumentacijom prosljeđuje Upravnom tijelu,

- poslati poštom Upravnom tijelu,

- osobno donijeti u centralnu pisarnicu Grada Splita

1. Upravno tijelo donosi rješenje o sufinanciranju marende učenika u osnovnoj školi, a u izreci rješenja se utvrđuje visina sufinanciranja s mjesečnim iznosom od 150,00 kuna, kao i razdoblje ostvarivanje prava (od mjeseca podnošenja zahtjeva do kraja nastave u školskoj godini). Odobreni iznos isplaćuje se mjesečno na tekući/žiro račun jednog od roditelja/skrbnika/udomitelja. Da bi učenici tijekom cijelog osnovnoškolskog obrazovanja primali mjesečni iznos za marendu, roditelji/skrbnici/udomitelji dužni su na početku nove školske godine uz uvjerenje o upisu u slijedeći razred dostaviti i novu dokumentaciju kojom dokazuju da učenik i dalje ostvaruje jedan od uvjeta iz stavaka 1. i 2. ovog članka.

Molimo roditelje da **najkasnije** do **30. lipnja 2017.** godine ispune zahtjeve za ostvarivanje prava na pomoć za kupnju školskih udžbenika i prava na besplatnu marendu i dostave ih zajedno s potrebnom dokumentacijom u školu ili pošalju poštom Upravnom odjelu za socijalnu skrb i zdravstvenu zaštitu ili osobno donesu u centralnu pisarnicu Grada Splita.

U popratnoj dokumentaciji uz zahtjeve za ostvarivanje prava na pomoć za kupnju školskih udžbenika i prava na besplatnu marendu umjesto „potvrde o upisu“ u novu školsku godinu roditelji mogu dostaviti i presliku svjedodžbe završenog razreda.

**Bonovi** će se **dijeliti** od **28. kolovoza** do **8. rujna** 2017. godine u tajništvu Škole.

Kontakt osoba Upravnog odjela zadužena za postupak ostvarivanja prava učenika na pomoć za kupnju školskih udžbenika i prava na besplatnu marendu:

* Tomislav Jurišić, tel. 310-093 , e-mail: tomislav.jurisic@split.hr,

**Ravnatelj:**

v.r. **Davor Bučević,prof.**

Split, 01.06.2017.